Sandra Nankoma

**Sandra Nankoma**, nga yali amanyiddwa nga **Sandy Soul**, Munnayuganda omuyimbi, muwandiisi wa nnyimba, ateekateeka ennyimba, azannya katemba era muyimbi wa kika ky'annyimba ekya Afro-soul ne jazz. Amanyiddwa nnyo olw'oluyimba lwa Kaddugala okuva ku lutambi lwe olwasooka  oluyitibwa Ye'nze bwe yangula engule ya AFRIMA  y'omuyimbi omukyala asinze okuba n'oluyimba olukwata ku bantu mu 2018.

Nankoma yatandika okuyimba okuvaamu ensimbi mu 2013. Yayimba ku mukolo gwa Bayimba Festival ng'ayimba oluyimba olwa hop lwe yayimba ne Sylvester Kabombo , "Fumbiro". Oluvannyuma lw'oluyimba lwe ng'ali yekka, akutte ennyimba endala nnyingi nnyo ku ntambi nga kuliko, *Kaddugala*, *Musaiza* *Wei'ka*, *Babylon*, ne *Mercedes* era lwalabikira ku RNW ‘oluyimba lwange ku pulogulaamu ya YouTube. 

Sandra Nankoma yatalaaga Uganda era yayimba ku mikolo mingi nnyo egy'enjawulo okuli Bayimba Festival of the Arts  Milege World Music Festival ogwategekebwa Milege, Pearl Rhythm Festival, World Music Day celebrations.

Mu 2014, Nankoma yakola bbandi, eyali eyitibwa Sandy Soul. Nga Sandy Soul, Nankoma yalambula Africa, yayimba mu bibuga okuli Nairobi, Arusha, Abidjan, Kigali era yakolayo ekivvulu mu Paris e Bufaransa. Mu 2016, yayimba mu kivvulu kya  MASA Arts mu Ivory Coast, nga ekitundu ku Afroman Spice, yatandikawo awazannyirwa  emizannyo gy'akatemba wamu ne banne abalala abakyala. Kampeyini ya Afroman Spice yali yaakukyusa ggwanga, era yaluubiriramu okulwanirira eddembe ly'abakyala. Omwaka ogwo gwennyini yayimba mu kivvulu kya Ubumuntu mu bikujjuko bya Kigali Up Festival as Sandy Soul.

Mu 2017 Nankoma yatwala bbandi ye eya Soul Train mu Nairobi n'atandika okuyimbira eyo. Ayimbye n'abayimbi bangi okuva mu South Africa, bukiikaddyo, buvanjuba n'obugwa njuba bwa Africa okuli Jojo Abot (Ghana), Blinky Bill (Kenya), Jackie Manyelope, Prisca Ojwang and DJ Kampire. Sandra Nankoma era yali muwanguzi w'awaadi ya  Visa Pour La Creation ku mukolo okwali abayimbi okuva mu Africa ne Latino America.

Mu 2018, yafulumya olutambi lwe olwasooka oluyitibwa Ye'nze olwakwatibwa era n'efulumizibwa mu Uganda ne France. Kaddugala (ekivvunulwa nti Melanin), lwafulumizibwa ng'oluyimba olulwanirira abawala abaddugavu naddala okuvumirira abo abaali befumba era lwalondebwa okuvuganya ku ngule ya AFRIMAS mu 2018  'All Africa Music Awards' AFRIMA 2018. Ye'nze era lwawangulira Nankoma engule ya  AFRIMA omukyala asinze okuyimba oluyimba olulimu obubaka bw'okuzaamu essuubi mu Africa. Nankoma yatandika okulambula ensi n'oluyimba lwe olwo Ye'nze mu 2018.

## Omulimu gwe ogw'okuzannya
Nankoma yazannyira mu kifo awazannyirwa emizannyo gy'akatemba awawerako ng'akola emizannyo wamu n'okuyimba.  Yali omu ku baatandikawo ekibiina kya Afroman Spice, ekirwanirira eddembe ly'abakyala ne munne Rashida Namulondo wamu ne Linda Nabasa. Ekibiina kino ky'atandika okuzannya emizannyo n'okuyimba nga kijjayo obubaka n'emiramwa omuli ebizibu ebiruma Uganda ne Africa okutwaliza awamu. Bbandi ya Nankoma eya  band Sandy Soul yayimba n'ebibiina ebirala mu Uganda, Kenya ne Ivory Coast.

## Obulamu bwe n'okulwanirira eddembe ly'obuntu
Sandra Nakoma yazaalibwa era n'akulira mu Disitulikiti y'e Mukono mu Buganda. Olw'okuba yali muddugavu kagongolo, yakolebwangako efujjo ku ssomero era okuva olwo yatandikawo kaweefube w'okulwanirira obusosoze mu laangi n'oluyimba lwe Kaddugala olwakola ennyo okulwanirira abakyala abaali basingaana obuzibu nga buno obw'okusosolebwa. Nankoma yasomera ku Ssentekero wa  Uganda Christian University e Mukono, gye yafunira ddiguli mu by'emisono wabula ng'okusinga essira yaliteeka mu bibajje.

## Ennyimba ze

* Ye'nze 2018

## Awaadi z'awangudde

* Visa Pour La Creation by Institute Francaise France 2017 (Yawangula
* AFRIMA Award  for Best Female Artist in African Inspirational Music 2018 (Yawangula)
* AFRIMA engule y'omukyala asinze bu buvanjuba bwa Africa mu 2018 (yalondebwa)

## Ebijuliziddwa


## Ebijuliziddwa wabweru wa wikipedia

* Sandra Nankoma
* Instagram
* Twitter